सृजनात्मक सोच ही एक सच्चा शोध कार्य: डॉ. इशर
जेसीडीविद्यापीठ के शिक्षण महाविद्यालय की अोर से शिक्षा में शोध विषय पर राष्ट्रीय सेमिनार का आयोजन किया गया। बठिंडा के महाराजा रणजीत सिंह राज्य तकनीकी विश्वविद्यालय के वीसी प्रो. मोहन पाल सिंह इशर बतौर मुख्यातिथि उपस्थित हुए। मुख्य वक्ता के रूप में हिसार के गुरू जंभेश्वर विश्वविद्यालय के हरियाणा स्कूल ऑफ बिजनेस के प्रो. नरेंद्र कुमार बिश्नोई थे।
जेसीडी शिक्षण महाविद्यालय के प्रिंसिपल डॉ. जयप्रकाश ने इस सेमिनार के बारे में बताया। विद्यापीठ के शैक्षणिक निदेशक डॉ. आरआर मलिक ने कहा कि एक सही दिशा-निर्देशन ही वास्तव में शोधकार्य में अहम भूमिका अदा करती है। आज समाज की आवश्यकता नई-नई खोज की है जो हमारे समाज को सही दिशा प्रदान करती है। शोधकार्य ही जीवन का आधार है। डॉ. मलिक ने सभी शोधार्थियों एवं विद्यार्थियों को विश्वास दिलाया कि निकट भविष्य में भी ऐसे आयोजनों के माध्यम से अनेक विशेषज्ञों एवं शोध में बेहतर कार्य करने वाले विशेषज्ञों एवं शिक्षकों को संस्थान में आमंत्रित करके विद्यार्थियों को मुखातिब करवाया जाएगा ताकि उनकी शोधकार्य में रूचि बढ़े तथा वे सफलता प्राप्त कर सकें।
मुख्य वक्ता प्रो. एनके बिश्नोई ने कहा कि वैज्ञानिक शोधकार्य वर्तमान में विज्ञान के साथ ही संबंधित नहीं है बल्कि यह अन्य क्षेत्रों जैसे शिक्षा, वाणिज्य, प्रबंधन, तकनीकी इत्यादि से भी पूर्ण रूप से जुड़ा हुआ है तथा शोध कार्य में आंकड़ों का विशेष महत्व होता है। जब भी हम जो आंकड़े शोध कार्य में शामिल करें वे पूर्ण रूप से सत्यापित होने चाहिए कल्पना पर आधारित आंकड़ों की अनदेखी की जानी चाहिए। उन्होंने कहा कि आर्थिक विकास के क्षेत्र में शोध का विशेष महत्व होता है। हर क्षेत्र में शोध की आवश्यकता कृषि, समाज, सेना, व्यावसायिक, तकनीकी में सकारात्मक विचार कुछ कुछ नया करना ही शोध कार्य का एक भाग है। मुख्यातिथि प्रो. एमपीएस इशर ने अनुशासन एवं स्वच्छता जो कि एक शोध कार्य का महत्वपूर्ण सोपान है। हमारी मूलभूत आवश्यकताओं में भी शोध की महत्वपूर्ण भूमिका है। प्रो. इशर ने कहा कि शोधकार्य में मौलिकता एवं सृजनात्मकता का होना अति अनिवार्य है। ज्ञान, सम्प्रेषण, कौशल में शोध की ही जरूरत पड़ती है तथा किसी भी कार्य के प्रति अगर अच्छी एवं सृजनात्मक विचार ही एक सच्चा शोधकार्य है।
160शोधपत्र प्रस्तुत किए
राष्ट्रीयसेमिनार में 300 से अधिक प्रतिभागियों ने हिस्सा लिया। 160 शोधपत्र तथा 140 पेपर प्रस्तुत किए गए। सेमिनार में मंच संचालन एवं अतिथियों का आभार आयोजन सचिव डॉ. राजेंद्र कुमार ने किया। इस अवसर पर इंजी. आकाश चावला, शैक्षणिक निदेशक डॉ. आरआर मलिक, रजिस्ट्रार सुधांशु गुप्ता भी उपस्थित थे।
जेसीडी विद्यापीठ के शिक्षण महाविद्यालय में आयोजित राष्ट्रीय सेमिनार में प्रो. मोहन पाल सिंह इशर, प्रो. नरेन्द्र कुमार बिश्रोई अन्य शोधपत्र प्रस्तुत करते हुए।
आयोजन
hin_Deva hin_Deva hin_Deva hin_Deva hin_Deva hin_Deva hin_Deva bho_Deva